
Nicolae Robu
REFERAT
privind aprobarea cheltuielilor efectuate pentru implementarea proiectului „Sistem Agro-Logistic Regional Integrat" nr. HURO/0802/153_AF, Acronim RAL-SYSTEM
În anul 2010, Consiliul Local al Municipiului Timişoara a adoptat Hotărârea nr. 242/29.06.2010 prin care s-au aprobat:
- participarea Municipiului Timişoara, în calitate de lider de proiect, în cadrul proiectului "Sistem agro-logistic regional integrat" nr. HURO/0802/153_AF, Acronim RAL-SYSTEM în vederea accesării fondurilor nerambursabile prin Programul de Cooperare Transfrontalieră Ungaria - România 2007-2013 - Axa prioritară 2 - "Întărirea coeziunii sociale şi economice în regiunea de graniţă", Domeniul major de intervenţie 2.1. - "Sprijinirea cooperării transfrontaliere în domeniul afacerilor", Acţiunea 2.1.1. „Dezvoltarea infrastructurii de afaceri” finanţat de Fondul European de Dezvoltare Regională;

- documentaţia de avizare a lucrărilor de intervenţii şi a Analizei cost-beneficiu şi a cheltuielilor legate de proiect cu principalii indicatori tehnico-economici;
- şi valoarea care revine Municipiului Timişoara din totalul proiectului în sumă de 2.552.298 lei (inclusiv TVA), echivalentul a 603.737 euro.
În data de 06.07.2010, proiectul “Sistem Agro-Logistic Regional Integrat” a fost depus spre finanţare, Municipiul Timişoara fiind Lider de Proiect, iar Oraşul Szeged – Partener de Proiect.
În februarie 2011, Municipiul Timişoara a primit Notificarea nr. 12-2-152/2011 din 25.02.2011 a Secretariatului Tehnic Comun al Programului de Cooperare Transfrontalieră Ungaria -  România 2007-2013, prin care a fost informat că proiectul „Sistem Agro-Logistic Regional Integrat (Regional Integrated Agro-Logistic System)” a fost selectat spre co-finanţare din Fondul European de Dezvoltare Regională prin Programul de Cooperare Transfrontalieră Ungaria -  România 2007-2013, Axa prioritară 2. “Întărirea coeziunii sociale şi economice în regiunea de graniţă”, Domeniul major de intervenţie 2.1. “Sprijinirea cooperării transfrontaliere în domeniul afacerilor”, Acţiunea 2.1.1. “Dezvoltarea infrastructurii de afaceri”.

În perioada 01.05.2011-31.01.2013, a avut loc implementarea proiectului în conformitate cu Subsidy Contract (Contractul de Finanţare) nr.HURO/0802/153_AF şi  a Actelor Adiţionale nr.1 şi 2.

În urma validării cheltuielilor efectuate şi decontate prin Rapoartele de progres nr.1-6, valoarea finală cu care a fost implementat, partea care revine Municipiului Timişoara din proiectul "Sistem Agro-Logistic Regional Integrat" este de 2.059.232,12 lei (respectiv 460.925,80 euro, calculaţi la cursul euro din 14.10.2013 al BNR, 1 euro=4,4676 lei) şi este împărţită după cum urmează:

- contribuţia UE:  1.671.618,29 lei (respectiv 374.164,72 euro);
- contribuţia Buget de stat: 255.659, 27 lei (respectiv 57.225,19 euro);

- contribuţie Buget local: 39.332,19 lei (respectiv 8.803,87 euro).
Contribuţia Municipiului Timisoara la finanţarea implementării proiectului "Sistem Agro-Logistic Regional Integrat" este de 131.954,56 lei (respectiv echivalentul a 29.535,89 euro), reprezentând 6,41% din valoarea totală a bugetului alocat Municipiului Timişoara, din care:

- cheltuieli eligibile: 39.332,19 lei (respectiv 8.803,87 euro);

- cheltuieli neeligibile: 92.622,37 lei (respectiv 20.732, 02 euro).
Această valoare nu depăşeşte valoarea proiectului aprobată prin HCL nr. 242/29.06.2010 şi prin Contractul de finanţare semnat.

S-au îndeplinit toate obiectivele şi activităţile prevăzute în proiect şi în plus, faţă de ce a fost propus iniţial prin proiect, s-au achiziţionat echipamente suplimentare (agregate frigorifice) necesare funcţionării optime a investiţiei realizată cu asistenţă financiară nerambursabilă, respectiv 18 agregate frigorifice pentru cele 18 boxe ale halei de depozitare şi procesare produse agro-alimentare în suprafaţă totală de 685,83 m2.
Având în vedere toate cele menţionate mai sus, 
Propunem spre aprobare:
1. participarea Municipiului Timişoara, în calitate de Lider de proiect, în cadrul proiectului "Sistem agro-logistic regional integrat" nr. HURO/0802/153_AF, Acronim RAL-SYSTEM, implementat în perioada 01.05.2011-31.01.2013, prin Programul de Cooperare Transfrontalieră Ungaria - România 2007-2013 - Axa prioritară 2 - "Întărirea coeziunii sociale şi economice în regiunea de graniţă", Domeniul major de intervenţie 2.1. - "Sprijinirea cooperării transfrontaliere în domeniul afacerilor", Acţiunea 2.1.1. „Dezvoltarea infrastructurii de afaceri”, co-finanţat de Fondul European de Dezvoltare Regională, în valoare totală de 2.059.232,12 lei (respectiv echivalentul a 460.925,80 euro), defalcată pe surse de finanţare după cum urmează:
· contribuţia UE:  1.671.618,29 lei (respectiv 374.164,72 euro);
· contribuţia Buget de stat: 255.659, 27 lei (respectiv 57.225,19 euro);
· contribuţie Buget local: 131.954,56 lei (respectiv 29.535,89 euro).

